stanford-oval/wikipedia huggingface dataset:
Ford (traktori)
Uutta muotoilua

Fordin mallisto uusiutui vuonna 1975 muotoilultaan pysyen teknisesti suurin piirtein ennallaan. Tehdasvalmisteiset ohjaamot tulivat saataville seuraavana vuonna. Uusi ohjaamo oli yksi aikansa parhaista, mutta myös muiden valmistajien ohjaamoita asennettiin 600-sarjan traktoreihin. Mallimerkinnät olivat kolmisylinterisissä malleissa 2600, 3600, 4100 ja 4600 sekä nelisylinterisissä 5600, 6600 ja 7600.
Vuonna 1976 esiteltiin 600-sarjan rinnalle 700-sarja johon kuuluivat mallit 6700, 7700, 8700 ja 9700. Ne olivat varustelultaan 600-sarjan parannettuja versioita ja niissä oli monia uudistuksia kuten tasalattiainen ohjaamo, parempi jäähdytys ja etuakselisto sekä hydrostaattinen ohjaus. Näissä malleissa käytettiin Fordin uutta muotokieltä. 700-sarja oli saatavana myös nelivetoisena. Nelivetoakselit olivat ZF:n sivukardaaniversioita kuten muutkin aikakauden edustajat. Vuodesta 1979 olivat kaikki mallit 3600:sta eteenpäin saatavilla myös nelivetoisina. Vuonna 1979 mallien 8700 ja 9700 seuraajaksi esiteltiin TW-sarja, johon kuuluivat mallit TW-10, TW-20 ja TW-30.
Uutta muotoilua > Synkronoitua vaihtamista

Vuonna 1981 esiteltiin 10-sarja. Siihen kuuluivat mallit 2610, jonka 2910 korvasi vuonna 1983, 3610  jonka 3910 korvasi vuonna 1983, 4110, 4610, 5610, 6610, 6710, 7610, 7710 ja 8210. Näissä malleissa oli uusi synkronoitu 8+4 Synchromesh ‑vaihteisto. Malliin 7610 asti vaihteistoa hallittiin ohjauspyörän alle sijoitetulla vaihdevivulla. Se sai paljon arvostelua puolesta ja vastaan, ja vähän ajan päästä Ford muuttikin sen vaihdekaavion H-kaavioksi. Alentava pikavaihde Dual Power oli lisävaruste, mallista 7610 lähtien vakiovaruste. Vuonna 1983 esiteltiin uudistettu TW-sarja. Siihen kuuluivat mallit TW-5, TW-15, TW-25 ja TW-35. TW-sarjassa oli edelleen vanha synkronoimaton 8+2 Constant Mesh ‑vaihteisto. Dual Power oli vakiovaruste.
Vuonna 1985 esiteltiin MK II -sarja. Samalla esiteltiin uusi 7910. MK II ‑sarjan suurin uudistus oli uusi DL-ohjaamo. Muihin uudistuksiin kuului hydrostaattinen ohjaus. Vuonna 1988 esiteltiin 7610:n kuusisylinterinen versio 7810. Alkuvuodesta 1989 esiteltiin MK III ‑sarja. Samalla mallistoa uudistettiin. Uusi malli olo 5110, 6610:n tilalle tulivat 6410 ja 6810, 7710 ja 7910 jäivät pois mallistosta. Muut mallit pysyivät ennallaan. Mallissa 8210 oli nyt Fordin ensimmäinen sähkönostolaite.
Uutta muotoilua > Ford New Holland

Vuonna 1986 Ford osti amerikkalaisen maatalouskonevalmistaja New Hollandin. Näin syntyi Ford New Holland. Traktoreiden merkki pysyi kuitenkin vielä Fordina.
Loppuvaiheet

Vuoden 1989 lopussa TW-sarja korvattiin 30-sarjalla. Mallit olivat 8630, 8730 ja 8830. Nyt Fordissakin oli viimein moniportainen Funkin valmistama powershift-vaihteisto. Vaihteistossa oli vaihteita 18+9 ja se salli hyppäämisen vaihteiden yli.
Vuoden 1989 lopulla esiteltiin pienempi 30-sarja. Se oli kehitetty 10-sarjan 3-sylinterisistä malleista. Uudistuksia olivat muun muassa uusi 8+8-vaihteinen vaihteisto sekä Deluxe-Q ‑ohjaamo. Mallit 30-sarjassa olivat kolmesylinteriset 3430, 3930, 4130 sekä neljäsylinteriset 4830 ja tämän myöhempi versio 5030.
Vuoden 1992 alussa esiteltiin suositun 10-sarjan 4- ja 6-sylinteriset mallit korvaava 40-sarja. Se oli uudistettu perusteellisesti. Moottorit olivat uusia 4,4- (5640), 5- (6640 ja 7740), 6,6- (7840) tai 7,5-litraisia PowerStareja. Varustelutasoaja oli kaksi: SL ja SLE. SL sisälsi työntövarsitunnustelun, hammaspyöräpumpun ja analogisen mittariston. SLE:ssä oli vetovarsitunnustelu, säätötilavuuspumppu, sähkönostolaite ja digitaalinen mittaristo. SL:n vaihteistona oli 12+12 SynchroShift, johon sai lisävarusteena Dual Powerin. SLE:ssä taas oli 16+16 ElectroShift ‑vaihteisto, joka nykyään pienten muutosten jälkeen tunnetaan New Holland T6 ‑sarjan Electro Commandina. 40-sarjaa valmistettiin vuoteen 1997. Sarjaan kuuluivat mallit 5640, 6640, 7740, 7840, 8240 ja 8340.
Loppuvaiheet > New Hollandiksi

Vuonna 1991 Fiat osti Ford New Hollandin, ja muodostettiin New Holland Agriculture, jonka päämaja sijaitsee Italian Torinossa. Vuonna 1995 Fordin merkki vaihtui New Hollandiksi ja väritys siniharmaaksi.
New Holland TS-sarja on suoraan Fordin 40-sarjan jälkeläinen. Tekniikaltaan se oli hyvin paljon 40-sarjan kaltainen, ja suurimmat erot olivat ulkonäössä. Uusi Dual Command ‑vaihteisto oli tehty lisäämällä 2-portainen pikavaihde vanhaan Synchro Shift ‑vaihteistoon. Tällöin vaihteita oli käytettävissä 24+24. TS-sarjan mallit olivat TS90, TS100, TS110 ja TS115. Kaikki mallit paitsi TS115 olivat nelisylinterisiä.
New Holland G-sarja on Fordin suurten 30-sarjalaisten seuraaja. 2000-luvun alussa se kuitenkin korvattiin Case IH ‑pohjaisella TG-sarjalla.
Nykyään

Nykyään New Holland T6 ‑sarja on periaatteessa Fordin seuraaja, mutta yhtäläisyydet rajoittuvat vaihteistoon. Ford-pohjaisia New Hollandeja myydään kuitenkin edelleen Meksikossa ja eräissä muissa Amerikan maissa.
Traktorit

| Merkki | Malli | Maa | Teho | Iskutilavuus | Sylinterit | Polttoaine | Vuosi | Myyjä |
| --- | --- | --- | --- | --- | --- | --- | --- | --- |
| Ford |  | Britannia, Yhdysvallat, Belgia |  |  |  |  |  |  |
| Ford | NAB | Yhdysvallat |  |  |  |  |  |  |
| Ford | 2000 | Yhdistynyt kuningaskunta, Yhdysvallat, Belgia | 34hv | 2,6 l | 3 | Diesel | 1964–1975 |  |
| Ford | 3000 | Yhdistynyt kuningaskunta, Yhdysvallat, Belgia | 43hv | 2,9 l | 3 | Diesel | 1964–1975 |  |
| Ford | 4000 | Yhdistynyt kuningaskunta, Yhdysvallat, Belgia | 61hv | 3,0 l | 3 | Diesel | 1964–1975 |  |
| Ford | 5000 | Yhdistynyt kuningaskunta, Yhdysvallat, Belgia | 74hv | 3,8 l | 4 | Diesel | 1964–1975 |  |
| Ford | 7000 | Yhdistynyt kuningaskunta, Yhdysvallat, Belgia | 90hv | 4,2 l | 4 | Diesel | 1971–1975 |  |
| Ford | 8000 |  | 110hv | 6,6 l | 6 | Diesel | 1968–1972 |  |
| Ford | 9000 |  | 140hv | 6,6 l | 6 | Diesel | 1968–1972 |  |
| Ford | 2600 | Yhdistynyt kuningaskunta, Yhdysvallat, Belgia | 36hv | 2,6 l | 3 | Diesel | 1975–1981 | Henry Ford Oy |
| Ford | 3600 | Yhdistynyt kuningaskunta, Yhdysvallat, Belgia | 47hv | 2,9 l | 3 | Diesel | 1975–1981 | Henry Ford Oy |
| Ford | 4100 | Yhdistynyt kuningaskunta, Yhdysvallat, Belgia | 54hv | 3,0 l | 3 | Diesel | 1976–1981 | Henry Ford Oy |
| Ford | 4600 | Yhdistynyt kuningaskunta, Yhdysvallat, Belgia | 61hv | 3,3 l | 3 | Diesel | 1975–1981 |  |
| Ford | 5600 | Yhdistynyt kuningaskunta, Yhdysvallat, Belgia | 68hv | 3,8 l | 4 | Diesel | 1975–1981 |  |
| Ford | 6600 | Yhdistynyt kuningaskunta, Yhdysvallat, Belgia | 77hv | 4,2 l | 4 | Diesel | 1971–1975 |  |
| Ford | 7600 | Yhdistynyt kuningaskunta, Yhdysvallat, Belgia | 94hv | 4,2 l | 4 | Diesel | 1975–1981 |  |
| Ford | 8600 |  | 118hv | 6,6 l | 6 | Diesel | 1972–1976 |  |
| Ford | 9600 |  | 138hv | 6,6 l | 6 | Diesel | 1972–1976 |  |

Fordin traktorit 1964–1995
Ford 1000-sarjan traktoreita.
Ford 6610 MK II
Ford 6640.
Newgrangen käytävähauta

| Newgrange> Sí an Bhrú |
| --- | --- |

Sijainti
 Newgrange
Koordinaatit:  53°41′39.73″N, 6°28′30.11″W
Valtio:   Irlanti
Paikkakunta:  Meathin kreivikunta
Historia
Tyyppi:  Käytävähauta
Ajanjakso:  Neoliittinen kausi
Aiheesta muualla
   Commonsissa 
Infobox OKNimi-testi OK: 
Newgrangen kumpumainen käytävähauta Irlannissa on peräisin neoliittiselta kivikaudelta.
Newgrangen käytävähaudan sisäänkäynnin edessä on spiraalein koristeltu kivi.
Kuva Brú na Bóinne -vierailukeskukseen rakennetusta haudan sisätilojen mallista .
Newgrangen käytävähauta on keinotekoiseen hautakumpuun tehty luolamainen megaliittihauta Irlannissa. Se sijaitsee 40 kilometriä Dublinista pohjoiseen ja Droghedasta (Droichead Áthasta) länteen.
Haudasta on löydetty ihmisen luunsiruja ja määrittelemättömän ikäiset kolmen koiran luut. Talvipäivän seisauksena 19.–23.12 aurinko valaisee hautakammiota vain 17 minuuttia. Kammion teko olisi vaatinut 300 mieheltä ainakin 20 vuotta.
Lähistöillä on muita megaliitteja ja kumpuja, jotka muodostavat yhdessä ns. Boynen ryppään. Boynen ryppäässä ovat Newgrangen kumpu, Knowthin kumpu, Dowthin kumpu ja Townleyhall. Ryväs on Unescon maailmanperintökohde.
Näkymä etupuolelta.
Aiheesta muualla

Wikimedia Commonsissa on kuvia tai muita tiedostoja aiheesta .
Information on Newgrange by Meath Tourism (Arkistoitu – Internet Archive)
Newgrange info website
Newgrange information and photos (Arkistoitu – Internet Archive)
Irish passage tombs and other Neolithic monuments in excellent context
101 Facts About Newgrange
Boyne Valley Portal Website - Information on Newgrange
Deutsche Seite über Newgrange (Arkistoitu – Internet Archive)
Das Ganggrab von Newgrange (Arkistoitu – Internet Archive)
Max

| Max |
| --- | --- |
Nimipäivä:   
– suomenkielinen:  18. marraskuuta
– ruotsinkielinen:  18. marraskuuta
– ortodoksinen:  –
Muunnelmia:  Maks
Vastineita eri kielissä:  –
Nimen alkuperä:  Maximinus, Maximilian tai muut Max-alkuiset nimet
Infobox OKNimi-testi OK: 
Max on monissa maissa esiintyvä miehen etunimi. Nimi on lyhentymä useista latinalaisista Max-alkuisista nimistä, kuten Maximinus ja Maximilian. Nimi on hyvin yleinen varsinkin Saksassa. Suomessa nimestä esiintyy myös harvinaisempi kirjoitusasu Maks.
Suomessa Maxin nimipäivä on sekä suomen- että ruotsinkielisen kalenterin mukaan 18. marraskuuta. Suomenkieliseen kalenteriin nimi lisättiin vuonna 2010. Digi- ja väestötietoviraston tietojen mukaan on Suomessa ollut kirjoilla vuoden 2019 loppuun mennessä 5 533 Max-nimistä ja alle 63 Maks-nimistä miestä.
Kuvitteellisia Maxeja

Max, kaniini animaatiosarjassa Max ja Meeri
Max, kuriton poika Wilhelm Buschin kuvakertomuksessa Max ja Moritz
Max, lasten televisiosarjassa Max ja Ruby
Max, Pokémon-hahmo
Max Headroom, rekonstruktio samannimisessä televisiosarjassa
Max Hopo, Hessu Hopon poika Disneyn sarjakuvissa
Max Keeble, päähenkilö Tim Hillin elokuvassa Max Keeble – Kosto elää
Max Mercury, supersankari DC Comicsin sarjakuvissa
Max Payne, pelihahmo Remedy Entertainment -yhtiön peleissä
Max Rockatansky, päähenkilö ja toimintasankari Mad Max -elokuvasarjassa ja siihen perustuvassa videopelissä
Max Tate, anime- ja mangahahmo Beyblade-sarjassa
Max Winters, hahmo Mirage Studiosin elokuvassa Teini-ikäiset mutanttininjakilpikonnat (2007)
Taikuri Max, lasten televisiosarjassa Pelle Hermanni
Aiheesta muualla

Kuvia tai muita tiedostoja aiheesta Max Wikimedia Commonsissa
GMO-lainsäädäntö

GMO-lainsäädäntö eli geenimuunneltuja organismeja koskeva lainsäädäntö vaihtelee suuresti eri puolella maailmaa.
Yksi keskeisistä kysymyksistä on GM-tuotteiden merkitseminen. Merkitseminen voi olla pakollista tiettyyn GM-pitoisuusrajaan asti (joka vaihtelee eri maissa) tai vapaaehtoista. Kanadassa ja Yhdysvalloissa merkitseminen on vapaaehtoista, kun taas Euroopassa kaikki ruoka tai rehu, joka sisältää yli 0,9 % hyväksyttyä GMO:ta, täytyy merkitä.
On laaja tieteellinen konsensus siitä, että tarjolla olevasta GM-peräisestä ruoasta ei koidu suurempaa vaaraa kuin perinteisestä. Ei ole todisteita siitä, että markkinoille hyväksytyn GM-ruoan kuluttamisesta olisi haittoja terveydelle.
Historiaa

1960-luvulta 1980-luvun puoleenväliin saakka GMO:iden turvallisuutta ja ympäristövaikutuksia koskeva lainsäädäntö oli tiukempi Yhdysvalloissa kuin Euroopassa. 1980-luvun puolivälin jälkeen asiat ovat olleet päinvastoin. EU:ssa on nykyisin todennäköisesti maailman tiukimmat säädökset GMO-sisällölle ruoassa ja rehussa. Tuotteet, joissa hyväksytyn GMO-aineksen osuus ylittää 0,9%, täytyy merkitä. Ei-hyväksytylle GMO-materiaalille on nollatoleranssi, mikä tarkoittaa sitä, että lastit, jotka sisältävät ei-hyväksyttyä GMO:ta käännytetään alkuperämaahan tai tuhotaan. EU:ssa GMO:iden hyväksymisprosessi on hidas ja altis poliittiselle väliintulolle. Tämä on johtanut erikoiseen tilanteeseen, jossa EU on riippuvainen erityisesti GM-soijapavun tuonnista eläinten rehuksi, mutta lain takia joutuu torjumaan nämä, jos ne sisältävät pieniäkin määriä ei-hyväksyttyjä geenimuunneltuja organismeja. Yhdysvallat on usein kritisoinut EU:ta sen epätieteellisistä GMO-säädöksistä, joiden se katsoo olevan taloudellista protektionismia.
Aasia > Kiina

Kun kansallinen GMO-bioturvakomitea perustettiin vuonna 1997, se hyväksyi heti kahtatoista GM-viljelykasvia käsittävät 46 hakemusta koeviljelmille, ympäristöön levittämiseen ja kaupallistamiseen. Kiinasta tuli yksi maailman johtavia bioteknologian kehittäjämaita. Kuitenkin toukokuussa Kiinan hallitus asetti uuden GMO-lain ja alkuvuodesta 2002 maatalousministeriö julkaisi kolme yksityiskohtaista bioturvallisuutta, kaupankäyntiä ja GM-lajikkeiden merkitsemistä koskevaa säännöstä. Tämän jälkeen biotutkijat ja bioteknologiateollisuus kritisoivat säännöksiä liikaa biotekniikan kehittämistä rajoittaviksi.
Eurooppa

Euroopan unionin säännösten mukaan geenimuunneltuja organismeja sisältävien tuotteiden pakkauksissa ja mainoksissa on luettava: ”tämä tuote sisältää geneettisesti muunnettuja organismeja”. Merkintä vaaditaan muuntogeenisestä eliöstä tehtyyn elintarvikkeeseen, vaikka siitä ei voisi löytää muunnettua DNA:ta tai proteiinia. Merkintää ei tarvitse olla tuotteessa, joka sisältää satunnaisesti tai teknisesti välttämättömistä syistä alle 0,9 % muuntogeenisiä ainesosia.
WHO, FDA, USDA, AMA ja AAAS ovat ilmoittaneet, että GMO-merkinnöille ei ole tieteellisiä perusteluja.
American Society of Cell Biology vastustaa GMO-merkintöjä ja sanoo niiden johtaneen Euroopassa valinnanvaran kapenemiseen: GMO-tuotteita haluavat eivät enää pysty ostamaan niitä.
Vuonna 2003 Ylä-Itävalta halusi julistautua geenimuunnelluista organismeista vapaaksi alueeksi. Euroopan komissio teki päätöksen, jonka mukaan Ylä-Itävalta ei voi poiketa EU:n säännöistä ja kieltää GMO-viljelyä. Komissio huomautti, ettei Itävalta ollut tuonut esiin uutta tutkimusta, joka tukisi sellaista päätöstä. Myös Puolan GMO-vastaisen hallituksen oli sallittava viljely EU:n päätöksellä. Lisäksi esimerkiksi Yhdistyneessä kuningaskunnassa on haluttu julistaa alueita GMO-vapaiksi.
EU-parlamentti päätti tammikuussa 2015, että yksittäisen jäsenmaan on mahdollista kieltää muuntogeenisten kasvien viljely alueellaan. Säännökseen vedoten Saksa ja Italia ilmoittivat syys- ja lokakuussa 2015 kieltävänsä geenimuunneltujen kasvien viljelyn.
Eurooppa > Suomi

Eviran kotisivujen ilmoituksen mukaan Suomen markkinoilla ei ole muuntogeenisiä ainesosia sisältäviä elintarvikkeita (2011). Tosiasiassa muuntogeenisiä elintarvikkeita Suomessa kuitenkin syödään, vaikkakin suurimmassa osassa tutkituista GM-elintarvikkeista Suomessa GM-aineksen osuus on alle ehdottoman merkintärajan 0,9 %. Tullilaboratorion vuonna 2004 ottamissa valvontanäytteissä sadasta soijan ja maissin jatkojalosteesta kolmasosasta löytyi geenimanipulaatiota. Näistä viidessä pitoisuus ylitti myös 1 %:n merkintävelvollisuuden.
Suomen laki ei velvoita kertomaan muuntogeenistä raaka-ainetta, mikäli tuote ei sisällä jälkiä geenimuuntelusta, eli esimerkiksi GM-rehua syöneen lehmän maidon tai jauhelihan pakkausselosteessa ei geenimuuntelusta tarvitse kertoa.
Tuottaja voi halutessaan lisätä ”gm-vapaa”- tai ”tuotettu ilman geenitekniikkaa” -merkinnän muuntelemattomaan elintarvikkeeseen. Lihatuotteeseen sen voi lisätä, jos eläintä ei ole ruokittu geenimuunnellulla rehulla. Merkintää ei Eviran mukaan saa käyttää tuotteissa, jotka eivät edes voisi sisältää geenimuunneltuja ainesosia.
Pohjois-Amerikka > Yhdysvallat

FDA:n politiikka on vaatia ruokiin merkintöjä asioista, jotka voivat aiheuttaa terveys- tai ympäristöriskejä. Geenimuuntelun merkitsemiselle ei siksi AAAS:n mukaan ole perusteita, vaan se voi ainoastaan johtaa kuluttajia harhaan.
AAAS:n mukaan GMO-merkinnät olisivat vaarallisia. Tieteen perusteella geenimuuntelu on turvallista, ja merkintöjä vaativien motiivina ovatkin pelko "luonnottomuudesta" ja halu saada kilpailuetua siitä, että merkinnät pelottaisivat kuluttajia.
Marraskuussa 2012 Kalifornian osavaltiossa järjestettiin kansanäänestys ehdotuksesta laiksi, jonka mukaan GMO-ruoan merkitseminen tulisi pakolliseksi. Äänestäjät hylkäsivät ehdotetuksen kuuden prosenttiyksikön erolla.
Pohjois-Amerikka > Kanada

Kanadassa GM-tuotteiden merkitseminen on vapaaehtoista.
Pohjois-Amerikka > Meksiko

Geenimuunneltujen viljelykasvien kasvattamisen mahdollistava laki hyväksyttiin Meksikossa vuonna 2005. Laki vaatii, että GM-tuotteet merkitään terveysministeriön ohjeiden mukaisesti.
Rogers

Rogers on muun muassa seuraavien henkilöiden sukunimi:
Amerie Mi Marie Rogers (s. 1980), yhdysvaltalainen laulaja, lauluntekijä, tuottaja ja näyttelijä
Annette Rogers (1913–2006), yhdysvaltalainen yleisurheilija
Camryn Rogers (1999), kanadalainen moukarinheittäjä
Carl Rogers (1902–1987), yhdysvaltalainen psykologi
Carlos Rogers (s. 1985), yhdysvaltalainen amerikkalaisen jalkapallon pelaaja
Doug Rogers (1941–2020), kanadalainen judoka
Evan Rogers, musiikkituottaja
Fred Rogers (1928–2003), yhdysvaltalainen juontaja ja säveltäjä
Ginger Rogers (1911–1995), yhdysvaltalainen näyttelijä, tanssija ja laulaja
Jake Wesley Rogers (s. 1996), yhdysvaltalainen laulaja ja lauluntekijä
Jason Rogers (s. 1991), saintkittisnevislainen pika- ja viestijuoksija
Jim Rogers (s. 1942), yhdysvaltalainen kirjailija
John Rogers (s. 1953), kanadalainen jääkiekkoilija
Kayzie Rogers, yhdysvaltalainen ääninäyttelijä
Kenny Rogers (1938–2020), yhdysvaltalainen countrylaulaja ja lauluntekijä
Maggie Rogers (s. 1994), yhdysvaltalainen laulaja, lauluntekijä ja musiikkituottaja
Michael Rogers (s. 1979), australialainen maantiepyöräilijä
Mimi Rogers (s. 1956), yhdysvaltalainen näyttelijä ja pokerinpelaaja
Morgan Rogers (s. 2002), englantilainen jalkapalloilija,
Paul Rogers (1917–2013), brittiläinen näyttelijä
Paul Rogers (1921–2008), yhdysvaltalainen poliitikko
Paul Rogers (s. 1973), australialainen koripalloilija
Peter Rogers (1914–2009), brittiläinen elokuvatuottaja
Raevyn Rogers (s. 1996), yhdysvaltalainen keskimatkojen juoksija
Raymond Rogers, Freaky Tah (1971–1999), yhdysvaltalainen hip hop -artisti
Richard Rogers (1933–2021), brittiläinen arkkitehti
Robbie Rogers (s. 1987), yhdysvaltalainen jalkapalloilija
Roy Rogers, oik. Leonard Franklin Slye (1911–1998), yhdysvaltalainen näyttelijä ja laulaja
Samuel Rogers (1763–1855), englantilainen runoilija
Shelby Rogers (s. 1992), yhdysvaltalainen tennispelaaja
Shorty Rogers (1924–1999), yhdysvaltalainen jazzmuusikko
Stan Rogers (1949–1983), kanadalainen laulaja ja lauluntekijä
Steve Rogers (s. 1949), yhdysvaltalainen baseballpelaaja
Steve Rogers (1954–2006), australialainen rugbypelaaja
Steve Rogers (s. 1959), englantilainen näyttelijä
Suzanne Rogers (s. 1954), yhdysvaltalainen näyttelijä
Thorold Rogers (1823–1890), englantilainen taloustieteilijä ja historioitsija
Wayne Rogers (1933–2015), yhdysvaltalainen näyttelijä
Will Rogers (1879–1935), yhdysvaltalainen näyttelijä, koomikko ja cowboy
William P. Rogers (1913–2001), yhdysvaltalainen lakimies ja poliitikko
Kuvitteellisia henkilöitä

Buck Rogers, avaruusoopperahahmo
Steven Rogers, Kapteeni Amerikka, supersankari Marvel-kustantamon sarjakuvissa.
Muita merkityksiä

Rogers Arena, jäähalli Vancouverissa Kanadassa
Rogers Centre, stadion Torontossa Kanadassa
Rogers Cup, Kanadan avoin tennisturnaus
Rogers International Commodity Index, Kin Rogersin kehittämä hyödykeindeksi
Rogers Locomotive and Machine Works, Yhdysvalloissa 1800-luvulla toiminut höyryvetureiden valmistaja
Rogers Place, jäähalli Edmontonissa Kanadassa
Roy Rogers, colasta ja grenadiinista valmistettu alkoholiton coctail
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aguinaldo

Aguinaldo on latinalaisamerikkalaista vanhaa jouluisin esitettävää musiikkia. Se on kehittynyt espanjalaisesta kansanmusiikista.
Venezuelassa Aguinaldo-musiikkia soitetaan kirkkossa koko adventtiajan. Silloin käytetään erityisiä soittimia, kuten nelikielistä luuttua, rumpuja ja marakasseja, joita ei käytetä kirkossa muina vuodenaikoina. Normaalisti 4/4-tahtijaolla laulettavat virret, soitetaan 6/8- ja 2/4-jaolla, ja niihin on lisätty rummuilla soitettavia polyrytmejä. Aqunaldoja on sekä molli- että duurisävellajeissa, eikä kaikilla ole uskonnollista sisältöä.
Loviisan Sanomat

| Loviisan Sanomat |
| --- | --- |
Lehtityyppi:  sanomalehti
Kustantaja:  Keskisuomalainen Oyj
Julkaisija:  Etelä-Suomen Media Oy
ISSN:  ISSN 0356-1291 ja 2243-1780
Perustettu:  1916
Päätoimittaja:  Stefan Holmström
Sitoutuneisuus:  sitoutumaton
Kotikunta:  Loviisa
Kotimaa:  Suomi
Sivukoko:  tabloidi
Ilmestymistiheys:  torstaisin
Kieli:  suomi
Aiheesta muualla
Kotisivu
Loviisan Sanomat on Loviisassa ilmestyvä Keskisuomalainen Oyj:n kustantama ja Etelä-Suomen Media Oy:n julkaisema sitoutumaton sanomalehti, jonka levikkialueeseen kuuluvat Loviisa, Lapinjärvi ja Pyhtää. Lehti ilmestyy kerran viikossa, torstaisin.
Omistaja

Loviisan Sanomain Osakeyhtiön pääomistaja oli Konstsamfundetin omistama KSF Media, joka hankki 80 % osuuden yhtiön osakekannasta elokuussa 2012. Myyjänä toimi konttiyhtiö Container Financen omistajasuku Nordströmit. Lehden päätoimittaja ja Loviisan Sanomain Osakeyhtiön toimitusjohtaja Arto Henriksson omistaa loput 20 % yhtiöstä.
Loviisan Sanomien levikki kasvoi vuosina 2005–2010 ja Loviisan Sanomain Osakeyhtiö teki hyvää tulosta, mikä teki yhtiöstä houkuttelevan ostokohteen. Neljä mediataloa havitteli Loviisan Sanomien osake-enemmistöä vuosien ajan. Lopulta KSF Media teki houkuttelevimman tarjouksen.
Loviisan Sanomat ja Pyhtäänlehti-Pyttisbladet siirtyivät Keskisuomalainen Oyj:n omistukseen kesäkuussa 2019.
Lehden päätoimittaja 1967–1997 ja pitkäaikainen omistaja oli Tauno Einiö. Lehden toimittajakuntaan on kuulunut 1950-luvulla muun muassa myöhemmin näyttelijänä tunnettu Pehr-Olof Sirén.
Kirjallisuutta

Lahtinen, Tauno: Loviisan Sanomat 1916–1986.  Loviisa:  Loviisan Sanomat, 1986.  ISBN 951-99763-4-5
Aiheesta muualla

Loviisan Sanomat
Loviisan Sanomain Oy:n yhtiöhistoriaa Pörssitiedon nettisivulla
U5 (Hampurin metro)

| U5 |
| --- | --- |


Perustiedot
Järjestelmä:  Hampurin metro
Reitti:  Bramfeld–City Nord (Stadtpark)
Rakennettu:  2021- (1. vaihe)
Avattu:  2029 (suunnitteilla)
Liikenne
Liikennöitsijä(t):  Hamburger Hochbahn
Tekniset tiedot
Pituus:  25 km
Asemia:  5 (1. vaihe) 23 (koko linja)
Raideleveys:  1435 mm
Sähköistys:  750 V DC virtakisko
U5 on Hampurin metron rakenteilla oleva linja, jonka ensimmäisen osan on tarkoitus valmistua vuonna 2029. Valmistuessaan se tulee kulkemaan Bramfeldin kaupunginosan keskustasta Steilshoopin asuinalueen ja nykyisen Sengelmannstraßen metroaseman kautta City Nordin toimistoalueelle. Myöhemmin linjan on kuitenkin tarkoitus kulkea keskustan läpi Volksparkstadionille., jolloin sen pituus tulee olemaan noin 25 kilometriä. Linja tulee kulkemaan täysin maan alla, ja se on myös ensimmäinen täysautomatisoitu metrolinja Hampurissa.
Aiheesta muualla

UrbanRail.net (Arkistoitu – Internet Archive)
Noah Kin

| Noah Kin |
| --- | --- |
 Noah Kin Sellon kirjastossa 22. lokakuuta 2011.
Henkilötiedot
Syntynyt: 1994 (ikä 29–30) Oslo, Norja
Muusikko
Taiteilijanimi:  Exploited Body
Laulukielet:  englanti
Tyylilajit:  rap, tekno, noise
Levy-yhtiöt:  Cocoa Music Helsinki Freedom Records
Aiheesta muualla
www.cocoamusic.fi/artist/noah-kin
  [ Muokkaa Wikidatassa ] [ ohje ]  
Noah Kin (s. 1994 Oslo, Norja) on suomalainen nigerialaistaustainen rap-artisti ja näyttelijä Helsingistä. Hänen debyyttialbuminsa No Matter the Season julkaistiin Helsinki Freedom Recordsin kautta 30. marraskuuta 2011. Albumin kappaleista ”My Name Is Noah Kin” ja ”Underground” julkaistiin yhteismusiikkivideo syyskuussa 2011. Noah Kinin toinen albumi 9fngrs julkaistiin 27. kesäkuuta 2012. Albumin kappaleesta ”the:passion” on julkaistu musiikkivideo. Kolmas albumi Now You See julkaistiin 21. maaliskuuta 2014.
Noah Kin on ruvennut viime aikoina tekemään muuta musiikkia ja sen takia hän on päättänyt lopettaa rap-artistina esiintymisen. Nykyään hän tuottaa noisea Exploited Body artistinimellä
Yksityiselämä

Noah Kin syntyi Norjassa suomalaiselle äidille ja nigerialaiselle isälle, mutta hän varttui Suomessa. Hän on opiskellut Helsingin medialukiossa.
Diskografia > Albumit

No Matter the Season (2011)
9fngrs (2012)
Now You See (2014)